《自古无长生劝姚合酒（一本作劝杨勉酒）》
唐代·刘叉

奉子一杯酒，为子照颜色。但愿腮上红，莫管颏下白。

自古无长生，生者何戚戚。登山勿厌高，四望都无极。

丘陇逐日多，天地为我窄。只见李耳书，对之空脉脉。

何曾见天上，著得刘安宅。若问长生人，昭昭孔丘籍。

作者简介：刘叉，唐代诗人。生卒年、字号、籍贯等均不详。活动在元和年代。他以“任气”著称，喜评论时人。韩愈善接天下士，他慕名前往，赋《冰柱》、《雪车》二诗，名出卢仝、孟郊二人之上。后因不满韩愈为谀墓之文，攫取其为墓铭所得之金而去，归齐鲁，不知所终。